*„Az asszony így szólt hozzá: "Uram, merítő edényed sincs, a kút is mély: honnan vennéd az élő vizet? Talán nagyobb vagy te atyánknál, Jákóbnál, aki ezt a kutat adta nekünk, és aki maga is ebből ivott, sőt fiai és jószágai is?"”*  Jn 4,11-12

Amikor valaki a fizikai szinten gondolkodik, akkor pontosan ezt látja: nincs edény, a kút mély. A víz változatlanul fontos, de hogyan? Külön érdekes, hogy a kérdés Az Élő Víz Forrásának van címezve. Miközben mondta az asszony a szavakat és próbálja újragondolni az eltelt rövid időt, rájön hogy itt Valaki mással beszélget, mint általában. De hogy valami segítséget kapjon a viszonyításhoz, mércének marad Jákób. A mondatok azt is mutatják, ezek az emberek tisztelettel és hálával emlékeznek arra a történelmi személyre, akitől a kút származik.

Aki tehát edény nélkül tudna vizet adni, az biztosan nagyobb Jákóbnál. A következtetés helyes. Jézus, aki itt a történetben a kútnál beszélget, sokkal nagyobb Jákóbnál, Ő minden ember számára az Élő Víz. Vadon Gyula